**TISZTELT KERESKEDŐK, VENDÉGLÁTÓK, RENDEZVÉNYSZERVEZŐK!**

Az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében a Kormány többkorlátozó intézkedést vezetett be, melyek a kereskedelmi tevékenységet folytatókat, vendéglátókat, illetve rendezvényszervezőket egyaránt érinti.

**2020. március 17. napjától az alábbi korlátozások lépnek életbe:**

1. A **vendéglátó üzletben 15 óra után TARTÓZKODNI TILOS**. 15:00 és 06:00 óra között az üzletben csak az ott foglalkoztatott személyek tartózkodhatnak. **Az élelmiszer elvitelre történő megrendelése, átvétele, illetve a vételár megfizetése esetében 15:00 és 06:00 óra között kizárólag az élelmiszer elvitelre történő megrendelése, átvétele, illetve a vételár megfizetése időtartamára megengedett a vendéglátó üzletben tartózkodás.**
2. **Bármilyen kereskedelmi tevékenységet folytató egyéb üzletben 15:00 óra után 06:00 óráig TILOS TARTÓZKODNI.**

**Az élelmiszert, az illatszert, a drogériai terméket, a háztartási tisztítószert, a vegyi árut és a higiéniai papírterméket árusító üzlet, valamint a gyógyszertár, a gyógyászati segédeszközt forgalmazó üzlet, az üzemanyag-töltőállomás és a dohánybolt nem tartozik a korlátozások alá, így azok továbbra is nyitva tarthatnak 15:00 óra és 06:00 óra közötti időben is.**

1. Zárt helyen, illetve nem zárt helyen (szabadtéren) tartott **zenés, táncos rendezvények helyszínén TARTÓZKODNI TILOS**.
2. Rendezvény helyszínén – a létszámtól és helyszíntől függetlenül – **TILOS TARTÓZKODNI**. Gyűlés helyszínén **TARTÓZKODNI TILOS**.

Aki a fenti rendelkezéseken nem tartja be, az **szabálysértést követ el**, mely esetén a **pénzbírság összege 5.000 Ft-tól 500.000 Ft-ig terjed.**

**A korlátozó intézkedések betartását a rendőrség ellenőrzi!**

**2020. március 20. napjával a következő intézkedések lépnek életbe:**

A vészhelyzet idején, a lakosság ellátása céljából

1. üzleten kívüli kereskedelmi tevékenység bejelentés és nyilvántartásba vétel nélkül folytatható a vendéglátó üzlettel, illetve napi fogyasztási cikket értékesítő üzlettel kötött szerződés alapján, melyet a vendéglátó üzlet, illetve a napi fogyasztási cikkel értékesítő üzlet maga is folytathat,
2. csomagküldő kereskedelem bejelentés és nyilvántartásba vétel nélkül folytatható,
3. a üzleten kívüli kereskedelmi tevékenység során termékbemutatási célból vásárlók részére utazás és rendezvény **nem szervezhető**.
4. **a bejelentés** **és nyilvántartás nélkül végzet üzleten kívüli kereskedelmi tevékenység során élelmiszer is forgalmazható, de kizárólag napi fogyasztási cikk és vendéglátó tevékenység keretében értékesített termék árusítható.**

**Kérem a fenti rendelkezések betartását!**

**Dr. Jáger László**

**címzetes főjegyző**